  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 173/11050/10.10.2025


R E F E R A T   D E   A P R O B A R E 
privind rectificarea  bugetului local al Municipiului Brad pe anul 2025
La bugetul local al Municipiului Brad pe anul 2025 s-au încasat venituri în plus față de cele prognozate în cuantum de 669,54 mii lei din care:
              - suma de 47,10 mii lei, reprezentând venituri din impozite și taxe locale;
              - suma de 76 mii lei, reprezentând sume defalcate din T.V.A. pentru finanțarea cheltuielilor descentralizate la nivelul comunelor, orașelor, municipiilor, sectoarelor și municipiului București, conform Adresei nr. HDG_STZ20203/06.10.2025 a Direcției Generale Regionale a Finanțelor Publice Timișoara, înregistrată la Primăria municipiului Brad cu nr. 44448/07.10.2025, din care: suma de 63 mii lei pentru finanțarea drepturilor asistenților personali ai persoanelor cu handicap grav sau indemnizațiile lunare și, respectiv, suma de 13 mii lei pentru finanțarea drepturilor copiilor cu cerințe educaționale speciale integrați în învățământul de masă;
              - suma de 351 mii lei, reprezentând cote defalcate din impozitul pe venit, conform Adresei HDG_STZ 20315/07.10.2025 a Direcției Generale Regionale a Finanțelor Publice Timișoara, înregistrată la Primăria municipiului Brad cu nr. 44596/08.10.2025;
	- suma de 195,44 mii lei, reprezentând sume primite de la Agenția de Dezvoltare Regională Ministerul Investițiilor și Proiectelor Europene pentru proiectul ”Eficientizare energetică a imobilului Ambulatoriu și Dispensar TBC a Spitalului Municipal Brad, județul Hunedoara” – SMIS 326904;
	Astfel, veniturile se stabilesc în sumă de 86.019,62 mii lei, iar cheltuielile în sumă de 94.784,76 mii lei, după cum rezultă din Referatul nr. 44900/10.10.2025 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Veniturile bugetului local al Municipiului Brad pe anul 2025 se majorează cu suma de 669,54 mii lei la următoarele capitole bugetare:
- 04.02.   ”Cote defalcate din impozitul pe venit” ..................................... 351,00 mii lei;
- 11.02.   ”Sume defalcate din TVA”  .........................................................  76,00 mii lei;
- 16.02. ”Taxe pe utilizarea bunurilor sau pe desfășurarea de activități” ...6,50 mii lei;
- 30.02.   ”Venituri din proprietate” ...........................................................   0,60 mii lei;
- 42.02.  ”Subvenții de la bugetul de stat ” ..............................................      4,15 mii lei;
 - 45.02.  ”Sume primite de la UE ” .........................................................  191,29 mii lei.
	 Cheltuielile bugetului local al Municipiului Brad pe anul 2025 se majorează cu suma de 669,54 mii lei la următoarele capitole bugetare:
- 65.02.  ” Învățământ ”     ........................................................................   13,00 mii lei;
- 66.02.  ”Sănătate”  ...............................................................................   195,44 mii lei;
- 67.02.  ”Cultură recreere și religie ”  ...................................................    47,10 mii lei;
- 68.02.  ” Asigurări și asistență socială”  ................................................   63,00 mii lei;
- 81.02.  ”Combustibili și energie ”  ........................................................   351,00 mii lei.
De asemenea, suma de 12,58 mii lei, încasată ca și plăți efectuate în anul precedent și recuperate în anul curent, se va utiliza la titlul bugetar ”Cheltuieli de Capital”  al Subcapitolului bugetar 70.02.50.00  ”Alte servicii în domeniile locuințelor, serviciilor și dezvoltării comunale ”.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunea a 2-a din Legea nr. 9/2025 a bugetului de stat pe anul 2025, cu modificările și completările ulterioare, ale  art.1 alin. (2), art. 8 și art. 39 din  Legea nr. 273/2006 privind finanţele publice locale, ale art. 88, art. 129 alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare.


P R I M A R
Florin CAZACU
